title: A Bizottság (EU) 2017/962 végrehajtási rendelete (2017. június 7.) az etoxikin valamennyi állatfaj és -kategória takarmány-adalékanyagaként történő engedélyezésének felfüggesztéséről (EGT-vonatkozású szöveg. )

text:
               8.6.2017

               HU

               Az Európai Unió Hivatalos Lapja

               L 145/13

         A BIZOTTSÁG (EU) 2017/962 VÉGREHAJTÁSI RENDELETE
   (2017. június 7.)
   az etoxikin valamennyi állatfaj és -kategória takarmány-adalékanyagaként történő engedélyezésének felfüggesztéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának, megtagadásának vagy felfüggesztésének feltételeiről és eljárásairól. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

               (2)

               Az etoxikin adalékanyag valamennyi állatfaj és -kategória takarmány-adalékanyagaként történő felhasználását a 70/524/EGK irányelvnek megfelelően határozatlan időre engedélyezték. Az adalékanyagot ezt követően – az 1831/2003/EK rendelet 10. cikke (1) bekezdésének megfelelően – meglévő termékként felvették a takarmány-adalékanyagok nyilvántartásába.

               (3)

               Az 1831/2003/EK rendelet 10. cikkének a 7. cikkel összefüggésben értelmezett (2) bekezdésének megfelelően 2010. szeptember 21-én kérelmet nyújtottak be az etoxikinnek mint valamennyi állatfaj takarmány-adalékanyagának az engedélyezésére, kérelmezve az adalékanyagnak a „technológiai adalékanyagok” adalékanyag-kategóriába való sorolását. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (4)

               2015. október 21-én az Európai Élelmiszerbiztonsági Hatóság (a továbbiakban: Hatóság) szakvéleményt (3) adott ki, amelyben megállapította, hogy a kérelmező által benyújtott adatok és dokumentumok alapján sem a célfajok, sem pedig a fogyasztók vagy a környezet tekintetében nem lehetséges az etoxikin adalékanyag biztonságosságát illetően következtetést levonni. Ennek oka az, hogy összességében nem került benyújtásra elegendő mennyiségű olyan adat, amely lehetővé tenné az állatok, a fogyasztók és a környezet tekintetében az etoxikin általi expozícióra és az anyag biztonságosságára vonatkozó értékelést. Mindenekelőtt nem lehetséges következtetést levonni az etoxikin adalékanyag egyik metabolitja, az etoxikin-kinon-imin genotoxicitásának hiánya tekintetében. Emellett az etoxikin adalékanyag egyik szennyeződését, a p-fenetidint lehetséges mutagén anyagként ismerik el. A Hatóság figyelembe vette az etoxikin adalékanyagot mint takarmányban alkalmazott erős antioxidánst, de az alkalmazás javasolt – a takarmányban előforduló jelenlegi legmagasabb megengedett szinthez képest csökkentett – szintje mellett a hatékonyságot a benyújtott adatok nem igazolták. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.

               (5)

               Ennek megfelelően azt sem lehet kizárni, hogy az adalékanyag javasolt feltételek mellett történő alkalmazása káros hatást gyakorolhat az emberi és az állati egészségre vagy a környezetre.

               (6)

               Az etoxikin hatóanyag jelenlegi engedélye tehát a továbbiakban nem felel meg az 1831/2003/EK rendelet 5. cikkében foglalt feltételeknek.

               (7)

               Lehetséges, hogy az etoxikin adalékanyag alkalmazásának biztonságosságára és hatékonyságára vonatkozó kiegészítő adatok olyan új szempontokat biztosítanának, amelyek lehetővé tennék a szóban forgó adalékanyag tekintetében végzett értékelés felülvizsgálatát. E tekintetben az etoxikin adalékanyag kérelmezője azzal érvel, hogy további vizsgálatok elvégzésére kerülhet sor az adalékanyag biztonságosságának és hatékonyságának bizonyítása tekintetében. Ennek érdekében a kérelmező elkötelezte magát kiegészítő adatok benyújtása mellett, olyan ütemtervet követve, amely prioritási sorrendben tartalmazza az egymás után elvégzendő vizsgálatokat, melyek közül a tervek szerint az utolsó eredményei 2018 júliusára lesznek elérhetők. A tervezett adatelőállítás folyamatában az elsőbbségi sorrend a Hatóság véleményében kijelölt kérdéses pontok fontosságán alapul. E vizsgálatok lényegében az adalékanyagnak a toxikológiai vizsgálatokban foglalt jellemzésének aktualizálásából állnának, különös tekintettel a releváns szennyeződésekre és bomlástermékekre, különösen az etoxikin-kinon-imin genotoxicitásával, a célállatfajok metabolizmusával és a rájuk vonatkozó szermaradék-vizsgálattal (beleértve a szövetekben és állati termékekben található maradékanyagok szintjét), a célállatok biztonságával kapcsolatos vizsgálatokkal és a környezeti kockázatok értékelésével kapcsolatban.

               (8)

               Ezenkívül, mivel a p-fenetidin-szennyeződésnek az etoxikin adalékanyagban való jelenléte az adalékanyag gyártási folyamatából ered, a kérelmező kötelezettséget vállalt arra, hogy lépéseket tesz annak érdekében, hogy 2017 júniusáig az adalékanyagban lévő szennyeződés mennyiségét fokozatosan 2,5 ppm p-fenetidin szintre csökkentse. E célból a kérelmezőnek az etoxikin adalékanyagban és az adalékanyagot tartalmazó takarmányban jelen lévő p-fenetidin kimutatására szolgáló, megfelelő vizsgálati módszert kell benyújtania, és azt a Hatóságnak az 1831/2003/EK rendelettel létrehozott referencialaboratórium jelentése alapján el kell fogadnia.

               (9)

               Az 1831/2003/EK rendelet 13. cikkének (2) bekezdésével összhangban az etoxikin adalékanyag engedélyezését ezért a kiegészítő adatok benyújtásáig és értékeléséig fel kell függeszteni. A felfüggesztő intézkedést az említett adatoknak a Hatóság által végzett megfelelő értékelését követően felül kell vizsgálni. El kell fogadni a felfüggesztő intézkedés felülvizsgálatát, amennyiben a kiegészítő adatok benyújtásának és értékelésének folyamata során a Hatóság kedvezőtlen véleményt fogad el az etoxikin adalékanyag biztonságosságáról vagy hatékonyságáról.

               (10)

               mivel az etoxikin adalékanyag további használata kockázatot jelenthet az emberek és az állatok egészsége, valamint a környezet szempontjából, az adalékanyagot és az azt tartalmazó takarmányt a lehető leghamarabb ki kell vonni a piacról. Gyakorlati okokból ugyanakkor célszerű meghatározott átmeneti időszakot hagyni az érintett termékek forgalomból történő kivonására annak érdekében, hogy a piaci szereplők teljes mértékben eleget tudjanak tenni a kivonásra vonatkozó kötelezettségnek.

               (11)

               A tengeri eredetű takarmány-alapanyagok, amelyek nagy arányban tartalmaznak zsírsavakat, rendkívül érzékenyek az oxidációra és a magas hőmérsékletre, és antioxidánssal kell stabilizálni őket, különösen a takarmány-alapanyagok hosszú szállítási vagy tárolási ideje esetében. Az oxidáció fent említett magas kockázata miatt az etoxikint széles körben használják az érintett takarmány-alapanyagok hatékony védelmére. Ezek a takarmány-alapanyagok – különösen a halliszt és a halolaj – magas tápértékkel rendelkeznek, és nagy arányban tartalmaznak a tenyésztett víziállatok és a fiatal állatok takarmányozásában szükséges, könnyen emészthető fehérjéket, de más állatfajok, különösen a sertések és a baromfi esetében is használatosak. Ezen túlmenően a takarmány-alapanyagokban jelen lévő, az állati termékekbe átmenő, többszörösen telítetlen zsírsavak magas szintje elismerten egészségügyi előnyökkel jár az állatállomány és az állati termékek fogyasztói számára. Ezért az etoxikin piacról való azonnali kivonása negatív következményekkel járhat az állatok egészsége és jóléte tekintetében, valamint ahhoz vezethet, hogy megfelelő alternatívák megjelenéséig nincs lehetőség az állatok specifikus takarmányozási szükségleteinek kielégítésére.

               (12)

               Az etoxikint széles körben használják olyan hatóanyagot tartalmazó egyes takarmány-adalékanyagok összetevőjeként is, amely különösen érzékeny az oxidációra és a hőkezelésre, és amelyet antioxidáns segítségével stabilizálni kell annak érdekében, hogy megőrizze tulajdonságait. E takarmány-adalékanyagok bizonyos alapvető fontosságú vitaminokat, karotinoidokat és színezékeket tartalmazó készítményekből állnak, amelyek zsíroldhatók, és amelyeket meg kell védeni a készítmények és az azokat tartalmazó takarmányok gyártási folyamata, tárolása és szállítása során egészen az állatoknál történő felhasználásukig. Mivel az etoxikin széles körben elterjedt ezekben a takarmány-adalékanyagokban, az etoxikin piacról való azonnali kivonása negatív hatást gyakorolna az állatok egészségére és jólétére, hiszen számos élelmiszer-termelő és nem élelmiszer-termelő állatfaj takarmányában nem állnának rendelkezésre alapvető mikrotápanyagok. Ezen túlmenően a szóban forgó takarmány-adalékanyagok unióbeli hiánya a takarmány hatékonyságának és az állatállomány teljesítményének csökkenéséhez vezethet, ugyanakkor az egyes állati termékekre vonatkozó piaci előírásoknak való megfelelés hiányát is előidézheti.

               (13)

               Úgy tűnik, hogy az etoxikin megfelelő alternatív antioxidánsokkal való helyettesítésére nem kerülhet azonnal sor, mivel a jelenleg engedélyezett alternatív antioxidánsok – amelyek közül több még mindig az 1831/2003/EK rendelet szerinti újraértékelési eljárás tárgyát képezi – nem rendelkeznek az etoxikinéihez hasonló jellemzőkkel, különösen a hatékonyság és a szükséges hatóanyag koncentrációja, az anyag által kifejtett hatás időtartama, a feldolgozási folyamatok és az előállítási költségek tekintetében. Következésképpen bizonyos időre van szükség annak érdekében, hogy a gazdasági szereplők az alternatív antioxidánsok működését új összetételű készítmények segítségével tudják értékelni és tesztelni, valamint a gyártási folyamatot e lehetséges alternatív anyagok felvételével ki tudják igazítani. Ezért meghatározott átmeneti időszakot kell biztosítani a (11) és (12) preambulumbekezdésben említett termékek piacról való kivonására annak érdekében, hogy a gazdasági szereplők alkalmazkodni tudjanak az új helyzethez, és ezáltal megfeleljenek a kivonási kötelezettségnek. A (12) preambulumbekezdésben említett takarmány-adalékanyagok előállításának és tárolásának különleges módszere miatt az ilyen készítmények esetében alkalmazott alternatív antioxidáns anyagok korábban rendelkezésre bocsáthatók, mint a (11) preambulumbekezdésben említett takarmány-alapanyagok esetében, rövidebb átmeneti időszak biztosítását lehetővé téve.

               (14)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az engedély felfüggesztése
   A 70/524/EGK irányelv által megadott és az 1831/2003/EK rendelettel kiterjesztett, a szóban forgó rendelet 17. cikkében említett takarmányadalékanyag-nyilvántartás E 324 bejegyzésében meghatározott etoxikin adalékanyagra (a továbbiakban: etoxikin adalékanyag) vonatkozó engedélyt fel kell függeszteni.
   2. cikk
   Átmeneti intézkedések
   (1)   Az etoxikin adalékanyag és az adalékanyagot tartalmazó előkeverékek meglévő készletei 2017. szeptember 28-ig továbbra is forgalomba hozhatók, és 2017. december 28-ig a 2017. június 28. előtt alkalmazandó szabályokkal összhangban felhasználhatók.
   (2)   Az etoxikin adalékanyaggal vagy az adalékanyagot tartalmazó előkeverékekkel előállított takarmány-alapanyagok és takarmánykeverékek 2017. december 28-ig továbbra is forgalomba hozhatók, és 2018. március 28-ig a 2017. június 28. előtt alkalmazandó szabályokkal összhangban felhasználhatók.
   3. cikk
   Az egyes takarmány-alapanyagokra és a kapcsolódó termékekre vonatkozó specifikus átmeneti intézkedések
   (1)   A 2. cikktől eltérve:

               a)

               a takarmány-alapanyagok 68/2013/EU bizottsági rendelettel (4) létrehozott jegyzékének 7.1.2. pontjában és 10. fejezetében felsorolt takarmány-alapanyagokban történő felhasználásra szánt etoxikin adalékanyag és az említett felhasználásra szánt, etoxikint tartalmazó előkeverékek 2019. szeptember 30-ig a 2017. június 28. előtt alkalmazandó szabályokkal összhangban továbbra is forgalomba hozhatók, feltéve, hogy az etoxikin vagy az azt tartalmazó előkeverékek címkéjén szerepel az említett takarmány-alapanyagokban történő tervezett felhasználás;

               b)

               az a) pontban említett, az etoxikin adalékanyaggal vagy az azt tartalmazó előkeverékekkel előállított takarmány-alapanyagok 2019. december 31-ig a 2017. június 28. előtt alkalmazandó szabályokkal összhangban továbbra is forgalomba hozhatók;

               c)

               a b) pontban említett takarmány-alapanyagokkal előállított takarmánykeverékek 2020. március 31-ig a 2017. június 28. előtt alkalmazandó szabályokkal összhangban továbbra is forgalomba hozhatók.

         (2)   Az (1) bekezdés a), b) és c) pontjában említett termékek az e pontokban meghatározott időpontokat követő 3 hónapig felhasználhatók a 2017. június 28. előtt alkalmazandó szabályokkal összhangban.
   4. cikk
   Egyes adalékanyag-készítményekre és a kapcsolódó termékekre vonatkozó specifikus átmeneti intézkedések
   (1)   A 2. cikktől eltérve:

               a)

               Az 1831/2003/EK rendelettel összhangban engedélyezett alábbi adalékanyagokban felhasználandó etoxikin adalékanyag a 2017. június 28. előtt alkalmazandó szabályokkal összhangban 2018. március 31-ig továbbra is forgalomba hozható, feltéve, hogy az etoxikin adalékanyag címkéje megemlíti a szóban forgó adalékanyag-készítményekben történő tervezett felhasználást:

                           —

                           A-vitamin-tartalmú készítmények;

                           —

                           D-vitamin-tartalmú készítmények;

                           —

                           E-vitamin-tartalmú készítmények;

                           —

                           K-vitamin-tartalmú készítmények;

                           —

                           luteintartalmú készítmények;

                           —

                           zeaxantintartalmú készítmények;

                           —

                           béta-apo-8′-karotinsav-etil-észter-tartalmú készítmények;

                           —

                           citranaxantintartalmú készítmények;

                           —

                           kapszantintartalmú készítmények;

                           —

                           asztaxantintartalmú készítmények;

                           —

                           asztaxantin-dimetil-diszukcinát-tartalmú készítmények;

                           —

                           kantaxantintartalmú készítmények;

                           —

                           béta-karotin-tartalmú készítmények.

               b)

               Az a) pontban említett, az etoxikin adalékanyagot tartalmazó adalékanyag-készítmények és a szóban forgó adalékanyag-készítményeket tartalmazó előkeverékek 2018. június 30-ig továbbra is forgalomba hozhatók a 2017. június 28. előtt alkalmazandó szabályokkal összhangban.

               c)

               A b) pontban említett termékeket tartalmazó takarmány-alapanyagok és takarmánykeverékek 2018. szeptember 30-ig továbbra is forgalomba hozhatók a 2017. június 28. előtt alkalmazandó szabályokkal összhangban.

         (2)   Az (1) bekezdés a), b) és c) pontjában említett termékek az e pontokban meghatározott időpontokat követő 3 hónapig felhasználhatók a 2017. június 28. előtt alkalmazandó szabályokkal összhangban.
   5. cikk
   Felülvizsgálat
   Ezt a rendeletet felül kell vizsgálni legkésőbb 2020. december 31-ig, továbbá minden esetben azt követően, hogy a Hatóság az etoxikin adalékanyag biztonságosságáról vagy hatékonyságáról kedvezőtlen véleményt fogadott el.
   6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 7-én.

            a Bizottság részéről

            az elnök

         Jean-Claude JUNCKER

      (1)  HL L 268., 2003.10.18., 29. o.

      (2)  HL L 270., 1970.12.14., 1. o.

      (3)  EFSA Journal 2015; 13(11):4272.

      (4)  A Bizottság 68/2013/EU rendelete (2013. január 16.) a takarmány-alapanyagok jegyzékéről (HL L 29., 2013.1.30., 1. o.).


title: A Bizottság 77/2012/EU végrehajtási rendelete ( 2012. január 30. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               31.1.2012

               HU

               Az Európai Unió Hivatalos Lapja

               L 27/7

         A BIZOTTSÁG 77/2012/EU VÉGREHAJTÁSI RENDELETE
   (2012. január 30.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 30-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  138,3

                  MA

                  58,6

                  TN

                  90,3

                  TR

                  119,7

                  ZZ

                  101,7

                  0707 00 05

                  EG

                  217,9

                  JO

                  241,9

                  MA

                  148,6

                  TR

                  180,8

                  ZZ

                  197,3

                  0709 91 00

                  EG

                  143,2

                  ZZ

                  143,2

                  0709 93 10

                  MA

                  124,4

                  TR

                  177,7

                  ZZ

                  151,1

                  0805 10 20

                  EG

                  49,6

                  MA

                  54,8

                  TN

                  58,8

                  TR

                  63,2

                  ZZ

                  56,6

                  0805 20 10

                  IL

                  185,7

                  MA

                  94,2

                  ZZ

                  140,0

                  0805 20 30, 0805 20 50, 0805 20 70, 0805 20 90

                  CN

                  61,2

                  EG

                  88,5

                  IL

                  94,5

                  JM

                  118,0

                  KR

                  91,5

                  MA

                  55,4

                  PK

                  50,1

                  TR

                  97,0

                  ZZ

                  82,0

                  0805 50 10

                  TR

                  65,8

                  ZZ

                  65,8

                  0808 10 80

                  CA

                  118,4

                  CL

                  79,0

                  CN

                  74,5

                  US

                  155,0

                  ZZ

                  106,7

                  0808 30 90

                  CN

                  46,1

                  TR

                  95,1

                  US

                  120,1

                  ZA

                  97,6

                  ZZ

                  89,7

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2017/356 végrehajtási rendelete (2017. február 15.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Rheinisches Zuckerrübenkraut/Rheinischer Zuckerrübensirup/Rheinisches Rübenkraut [OFJ])

text:
               1.3.2017

               HU

               Az Európai Unió Hivatalos Lapja

               L 54/2

         A BIZOTTSÁG (EU) 2017/356 VÉGREHAJTÁSI RENDELETE
   (2017. február 15.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Rheinisches Zuckerrübenkraut/Rheinischer Zuckerrübensirup/Rheinisches Rübenkraut [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Németország kérelmét, amely a 628/2012/EU bizottsági végrehajtási rendelet (2) alapján bejegyzett „Rheinisches Zuckerrübenkraut”/„Rheinischer Zuckerrübensirup”/„Rheinisches Rübenkraut” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítási kérelmet az említett rendelet 50. cikke (2) bekezdésének a) pontja alapján közzétette (3) az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Rheinisches Zuckerrübenkraut”/„Rheinischer Zuckerrübensirup”/„Rheinisches Rübenkraut” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 15-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 628/2012/EU végrehajtási rendelete (2012. július 6.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Rheinisches Zuckerrübenkraut/Rheinischer Zuckerrübensirup/Rheinisches Rübenkraut (OFJ)] (HL L 182., 2012.7.13., 10. o.)

      (3)  HL C 403., 2016.11.1., 9. o.


title: A Bizottság 454/2014/EU végrehajtási rendelete ( 2014. április 29. ) az egyes áruk Kombinált Nómenklatúra szerinti besorolásáról szóló 1066/2010/EU rendelet hatályon kívül helyezéséről

text:
               6.5.2014

               HU

               Az Európai Unió Hivatalos Lapja

               L 133/29

         A BIZOTTSÁG 454/2014/EU VÉGREHAJTÁSI RENDELETE
   (2014. április 29.)
   az egyes áruk Kombinált Nómenklatúra szerinti besorolásáról szóló 1066/2010/EU rendelet hatályon kívül helyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 441/2013/EU végrehajtási rendelettel (2) módosított 1066/2010/EU bizottsági rendelet (3) egy egyetlen készülékházban lévő hangfrekvenciás erősítőből és egy hangszóróból álló terméket a 8518 40 80 KN-kód alá sorol be hangfrekvenciás elektromos erősítőként.

               (2)

               A Harmonizált Rendszer (a továbbiakban: HR) Bizottság 2013. szeptemberi 52. ülésén áruosztályozási véleményt fogadott el egy megegyező terméknek a 8518 22 HR-alszám „több hangszóró ugyanabba a dobozba szerelve” alá való besorolásáról.

               (3)

               Az 1987. április 7-i 87/369/EGK tanácsi határozat (4) révén az EU a Vámegyüttműködési Tanács (más néven Vámigazgatások Világszervezete vagy VVSz) által összeállított, a Harmonizált Áruleíró és Kódrendszerről (más néven Harmonizált Rendszer vagy HR) szóló nemzetközi egyezmény szerződő fele.

               (4)

               Az Európai Unió Bírósága szerint, habár nincs kötelező hatálya a VVSz azon véleményeinek, amelyekben valamely árut a HR-ben besorol, mégis olyan fontos tényezőnek minősülnek, amelyek e termék Kombinált Nómenklatúrában (KN) történő besorolásakor jelzés értékűek és fontos iránymutatásul szolgálnak a KN szerinti egyes vámtarifaszámok hatókörének értelmezéséhez, feltéve, hogy azok nem ellentétesek az vonatkozó vártarifaszám szövegével (lásd többek között a C-206/03 (5), a C-15/05 (6) és a C-227/11 (7) sz. ügyben hozott ítéleteket).

               (5)

               A Harmonizált Rendszer nemzetközi szinten egységes értelmezésének és alkalmazásának biztosítása céljából, és tekintettel arra, hogy a határozat megfelel a 8518 22 HR-alszám szövegének, az EU-nak ezt az áruosztályozási véleményt kell alkalmaznia.

               (6)

               A 441/2013/EU végrehajtási rendelettel módosított 1066/2010/EU rendeletet ezért hatályon kívül kell helyezni.

               (7)

               Az e rendeletben előírt intézkedések összhangban vannak a Vámkódex Bizottság véleményével,

         ELFOGADTA EZT A RENDELETET:
   1. cikk
   Az 1066/2010/EU bizottsági rendelet hatályát veszti.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 29-én.

            a Bizottság részéről,

            az elnök nevében,

         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  A Bizottság 2013. május 7-i 441/2013/EU végrehajtási rendelete az áruk Kombinált Nómenklatúra szerinti besorolásáról szóló egyes rendeletek módosításáról, illetve hatályon kívül helyezéséről (HL L 130., 2013.5.15., 1. o.).

      (3)  A Bizottság 2010. november 19-i 1066/2010/EK rendelete egyes árucikkeknek a Kombinált Nómenklatúra szerinti besorolásáról (HL L 304., 2010.11.20., 9. o.).

      (4)  A Tanács 1987. április 7-i 87/369/EGK határozata az összehangolt áruleíró és kódrendszerről szóló nemzetközi egyezmény és az azt módosító jegyzőkönyv megkötéséről (HL L 198., 1987.7.20., 1. o.).

      (5)  HL C 106., 2005.4.30., 10. o.

      (6)  HL C 143., 2006.6.17., 18. o.

      (7)  HL C 126., 2012.4.28., 3. o.


title: A Bizottság 632/2012/EU végrehajtási rendelete ( 2012. július 12. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 174. alkalommal történő módosításáról

text:
               13.7.2012

               HU

               Az Európai Unió Hivatalos Lapja

               L 182/31

         A BIZOTTSÁG 632/2012/EU VÉGREHAJTÁSI RENDELETE
   (2012. július 12.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 174. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
   mivel:

               (1)

               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

               (2)

               2012. július 2-án az Egyesült Nemzetek Biztonsági Tanácsának szankciós bizottsága úgy határozott, hogy nyolc természetes személyt töröl az azon személyekre, csoportokra és szervezetekre vonatkozó jegyzékéből, amelyekre a pénzeszközök és gazdasági erőforrások befagyasztása vonatkozik.

               (3)

               A 881/2002/EK rendelet I. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 12-én.

            a Bizottság részéről, az elnök nevében,

            a Külpolitikai Eszközökért Felelős Szolgálat vezetője

      (1)  HL L 139., 2002.5.29., 9. o.

      MELLÉKLET
      A 881/2002/EK rendelet I. melléklete a következőképpen módosul:
      A „Természetes személyek” részben a következő bejegyzéseket el kell hagyni:

                  (a)

                     „Sobhi Abd Al Aziz Mohamed El Gohary Abu Sinna (más néven: a) Sobhi Abdel Aziz Mohamed Gohary Abou Senah; b) Mohamed Atef, c) Sheik Taysir Abdullah; d) Abu Hafs Al Masri; e) Abu Hafs Al Masri El Khabir; f) Taysir). Születési ideje: 1958.1.17. Születési helye: El Behira, Egyiptom. Állampolgársága: egyiptomi. Egyéb információ: Megerősítették, hogy 2001-ben meghalt Pakisztánban. A 2a. cikk (4) bekezdésének b) pontjában meghatározott megjelölés időpontja: 2001.1.25.”

                  (b)

                     „Nasr Fahmi Nasr Hasannein (más néven: a) Muhammad Salah, b) Naser Fahmi Naser Hussein). Születési ideje: 1962.10.30. Születési helye: Kairó, Egyiptom. Állampolgársága: egyiptomi. Egyéb információ: értesülések szerint meghalt. A 2a. cikk (4) bekezdésének b) pontjában meghatározott megjelölés időpontja: 2001.10.6.”

                  (c)

                     „Mustapha Ahmed Mohamed Osman Abu El Yazeed (más néven: a) Mustapha Mohamed Ahmed, b) Shaykh Sai’id). Születési ideje: 1955.2.27. Születési helye: El Sharkiya, Egyiptom. Állampolgársága: egyiptomi. Egyéb információ: Megerősítették, hogy 2010 májusában meghalt Afganisztánban. A 2a. cikk (4) bekezdésének b) pontjában meghatározott megjelölés időpontja: 2001.10.6.”

                  (d)

                     „Muhsin Moussa Matwalli Atwah Dewedar (más néven: a) Al-Muhajir, Abdul Rahman, b) Al-Namer, Mohammed K.A., c) Mohsen Moussa Metwaly Atwa Dwedar, d) Abdel Rahman, e) Abdul Rahman). Születési ideje: 1964.6.19. Születési helye: Dakahliya, Egyiptom. Állampolgársága: egyiptomi. Egyéb információ: Megerősítették, hogy 2006 áprilisában meghalt Pakisztánban. A 2a. cikk (4) bekezdésének b) pontjában meghatározott megjelölés időpontja: 2001.10.17.”

                  (e)

                     „Fahid Mohammed Ally Msalaam (más néven: a) Fahid Mohammed Ally, b), Fahad Ally Msalam, c), Fahid Mohammed Ali Msalam, d), Mohammed Ally Msalam, e), Fahid Mohammed Ali Musalaam, f), Fahid Muhamad Ali Salem, g) Fahid Mohammed Aly, h) Ahmed Fahad, i) Ali Fahid Mohammed, j) Fahad Mohammad Ally, k) Fahad Mohammed Ally, l) Fahid Mohamed Ally, m) Msalam Fahad Mohammed Ally, n) Msalam Fahid Mohammad Ally, o) Msalam Fahid Mohammed Ali, p) Msalm Fahid Mohammed Ally, q) Usama Al-Kini, r) Mohammed Ally Mohammed, s) Ally Fahid M). Születési ideje: 1976.4.9. Születési helye: Mombasa, Kenya. Állampolgársága: kenyai. Útlevélszáma: a) A260592 (kenyai útlevél); b) A056086 (kenyai útlevél); c) A435712 (kenyai útlevél); d) A324812 (kenyai útlevél); e) 356095 (kenyai útlevél). Nemzeti személyazonosító száma: 12771069 (kenyai személyazonosító igazolvány). Egyéb információ: a) apja neve: Mohamed Ally, anyja neve: Fauzia Mbarak, b) megerősítették, hogy 2009.1.1-én meghalt Pakisztánban. A 2a. cikk (4) bekezdésének b) pontjában meghatározott megjelölés időpontja: 2001.10.17.”

                  (f)

                     „Sheikh Ahmed Salim Swedan (más néven: a) Ahmed Ally, b) Sheikh Ahmad Salem Suweidan, c) Sheikh Swedan, d) Sheikh Ahmed Salem Swedan, e) Ally Ahmad, f) Muhamed Sultan, g) Sheik Ahmed Salim Sweden, h) Sleyum Salum, i) Sheikh Ahmed Salam, j) Ahmed The Tall, k) Bahamad, l) Sheik Bahamad, m) Sheikh Bahamadi, n) Sheikh Bahamad). Titulusa: sejk. Születési ideje: 1960.4.9. Születési helye: Mombasa, Kenya. Állampolgársága: kenyai. Útlevélszáma: A163012 (kenyai útlevél). Nemzeti személyazonosító száma: 8534714 (1996.11.14-én kiállított kenyai személyazonosító igazolvány). Egyéb információ: b) megerősítették, hogy 2009.1.1-én meghalt Pakisztánban. A 2a. cikk (4) bekezdésének b) pontjában meghatározott megjelölés időpontja: 2001.10.17.”

                  (g)

                     „Tohir Abdulkhalilovich Yuldashev (más néven: a) Юлдашев Тахир Абдулхалилович, b) Yuldashev, Takhir). Születési ideje: 1967. Születési helye: Namangan város, Üzbegisztán. Állampolgársága: üzbég. Egyéb információ: a) az Islamic Movement of Uzbekistan (Üzbég Iszlám Mozgalom) korábbi vezetője; b) megerősítették, hogy 2009 augusztusában meghalt Pakisztánban. A 2a. cikk (4) bekezdésének b) pontjában meghatározott megjelölés időpontja: 2001.10.17.”

                  (h)

                     „Abbas Abdi Ali (más néven: Ali, Abbas Abdi ). Egyéb információ: értesülések szerint 2004-ben meghalt. A 2a. cikk (4) bekezdésének b) pontjában meghatározott megjelölés időpontja: 2001.11.9.”


title: A Bizottság 134/2013/EU végrehajtási rendelete ( 2013. február 15. ) a gabonaágazatban 2013. február 16-tól alkalmazandó behozatali vámok megállapításáról

text:
               16.2.2013

               HU

               Az Európai Unió Hivatalos Lapja

               L 45/10

         A BIZOTTSÁG 134/2013/EU VÉGREHAJTÁSI RENDELETE
   (2013. február 15.)
   a gabonaágazatban 2013. február 16-tól alkalmazandó behozatali vámok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendelet alkalmazásának szabályairól (behozatali vámok a gabonaágazatban) szóló, 2010. július 20-i 642/2010/EU bizottsági rendeletre (2) és különösen annak 2. cikke (1) bekezdésére,
   mivel:

               (1)

               Az 1234/2007/EK rendelet 136. cikkének (1) bekezdése előírja, hogy a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékek behozatali vámja megegyezik az adott szállítmányra alkalmazandó CIF-importárnak az e termékekre behozataluk esetén érvényes, 55 %-kal megnövelt intervenciós árból történő kivonásával kapott összeggel. Az említett vám azonban nem haladhatja meg a közös vámtarifában meghatározott vámtételt.

               (2)

               Az 1234/2007/EK rendelet 136. cikkének (2) bekezdése előírja, hogy a hivatkozott cikk (1) bekezdésében említett behozatali vám kiszámítása céljából a szóban forgó termékekre szabályos időközönként meg kell állapítani a reprezentatív CIF-importárakat.

               (3)

               A 642/2010/EU rendelet 2. cikkének (2) bekezdése értelmében a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékekre vonatkozó behozatali vám kiszámításához a szóban forgó rendelet 5. cikkében előírt módszerrel meghatározott napi reprezentatív CIF-importárat kell alkalmazni.

               (4)

               Helyénvaló megállapítani a 2013. február 16-tól kezdődő időszakra vonatkozó behozatali vámokat, amelyek alkalmazása új behozatali vámok megállapításáig tart.

               (5)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt e rendeletet kihirdetése napján hatályba léptetni,

         ELFOGADTA EZT A RENDELETET:
   1. cikk
   A gabonaágazatban 2013. február 16-tól alkalmazandó, az 1234/2007/EK rendelet 136. cikkének (1) bekezdésében említett behozatali vámokat e rendelet I. melléklete határozza meg, a II. mellékletben ismertetett adatok alapján.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 15-én.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 187., 2010.7.21., 5. o.

      I. MELLÉKLET

         Az 1234/2007/EK rendelet 136. cikkének (1) bekezdésében említett termékekre 2013. február 16-tól alkalmazandó behozatali vámok

                  KN-kód

                  Árumegnevezés

                  Behozatali vám (1)

                  (EUR/t)

                  1001 19 00
                  1001 11 00

                  DURUMBÚZA, kiváló minőségű

                  0,00

                  közepes minőségű

                  0,00

                  gyenge minőségű

                  0,00

                  ex 1001 91 20

                  KÖZÖNSEGES BÚZA, vetőmag

                  0,00

                  ex 1001 99 00

                  KÖZÖNSÉGES BÚZA, kiváló minőségű, a vetőmag kivételével

                  0,00

                  1002 10 00
                  1002 90 00

                  ROZS

                  0,00

                  1005 10 90

                  KUKORICA, vetőmag, a hibrid kivételével

                  0,00

                  1005 90 00

                  KUKORICA, a vetőmag kivételével (2)

                  0,00

                  1007 10 90
                  1007 90 00

                  CIROKMAG, a hibrid vetőmag kivételével

                  0,00

         (1)  Az importőr a 642/2010/EU rendelet 2. cikke (4) bekezdésének alkalmazásában a következő vámcsökkentésben részesülhet:

                  —

                  tonnánként 3 EUR, ha a kirakodási kikötő a Földközi-tengeren (a Gibraltári-szoroson túl) vagy a Fekete-tengeren található, az Unióba az Atlanti-óceánon vagy a Szuezi-csatornán keresztül érkező áruk esetében,

                  —

                  tonnánként 2 EUR, ha a kirakodási kikötő Dániában, Észtországban, Írországban, Lettországban, Litvániában, Lengyelországban, Finnországban, Svédországban, az Egyesült Királyságban vagy az Ibériai-félsziget atlanti-óceáni partján van, az Unióba az Atlanti-óceánon keresztül érkező áruk esetében.

         (2)  Az importőr tonnánként 24 EUR mértékű átalány-vámcsökkentésben részesülhet, amennyiben a 642/2010/EU rendelet 3. cikkében megállapított feltételek teljesülnek.

      II. MELLÉKLET

         Az I. mellékletben megállapított vámok kiszámításánál figyelembe vett adatok

      1.2.2013-14.2.2013

                  1.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              (EUR/t)

                              Közönséges búza (1)

                              Kukorica

                              Durumbúza, kiváló minőségű

                              Durumbúza, közepes minőségű (2)

                              Durumbúza, gyenge minőségű (3)

                              Tőzsde

                              Minnéapolis

                              Chicago

                              —

                              —

                              —

                              Tőzsdei jegyzés

                              241,45

                              208,21

                              —

                              —

                              —

                              FOB-ár USA

                              —

                              —

                              295,74

                              285,74

                              265,74

                              Felár a Mexikói-öböl esetében

                              78,15

                              17,92

                              —

                              —

                              —

                              Felár a Nagy-tavak esetében

                              —

                              —

                              —

                              —

                              —

                  2.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              Szállítási költség: Mexikói-öböl–Rotterdam:

                              14,32 EUR/t

                              Szállítási költség: Nagy-tavak–Rotterdam:

                              — EUR/t

         (1)  Tonnánként 14 EUR felárral együtt (a 642/2010/EU rendelet 5. cikkének (3) bekezdése).

         (2)  Tonnánként 10 EUR engedmény (a 642/2010/EU rendelet 5. cikkének (3) bekezdése).

         (3)  Tonnánként 30 EUR engedmény (a 642/2010/EU rendelet 5. cikkének (3) bekezdése).